title: Direktiva Komisije 2009/7/EZ od 10. veljače 2009. o izmjeni priloga I., II., IV. i V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice

text:
               03/Sv. 068

               HR

               Službeni list Europske unije

               112

         32009L0007

               L 040/12

               SLUŽBENI LIST EUROPSKE UNIJE

               10.02.2009.

      DIREKTIVA KOMISIJE 2009/7/EZ
   od 10. veljače 2009.
   o izmjeni priloga I., II., IV. i V. Direktivi Vijeća 2000/29/EZ o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice
   KOMISIJA EUROPSKIH ZAJEDNICA,
   uzimajući u obzir Ugovor o osnivanju Europske Zajednice,
   uzimajući u obzir Direktivu Vijeća 2000/29/EZ od 8. svibnja 2000. o zaštitnim mjerama protiv unošenja u Zajednicu organizama štetnih za bilje ili biljne proizvode i protiv njihovog širenja unutar Zajednice (1), a posebno točke (c) i (d) drugog podstavka njezinog članka 14.,
   nakon savjetovanja s dotičnim državama članicama,
   budući da:

               (1)

               U Direktivi 2000/29/EZ navedeni su organizmi štetni za bilje i biljne proizvode i predviđene su određene mjere protiv njihovog unošenja u države članice iz drugih država članica ili trećih zemalja.

               (2)

               Na temelju informacija koje su dostavile države članice i nakon što su stručnjaci pregledali priloge I., II., IV. i V. Direktivi 2000/29/EZ, primjereno je izmijeniti popise štetnih organizama u prilozima I. i II. radi poboljšanja zaštite protiv unošenja takvih organizama u Zajednicu. Sve su izmjene utemeljene na tehničkim i znanstvenim dokazima.

               (3)

               Uzimajući u obzir pojačanu međunarodnu trgovinu biljem i biljnim proizvodima, potrebna je fitosanitarna zaštita protiv unošenja sljedećih štetnih organizama čije postojanje u Zajednici do sada nije bilo poznato: Dendrolimus sibiricus Tschetverikov; Rhynchophorus palmarum (L.); Agrilus planipennis Fairmaire na biljkama Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc., a za koje je poznato da postoje u Kanadi, Kini, Japanu, Mongoliji, Republici Koreji, Rusiji, Tajvanu i Sjedinjenim Državama; virus nekroze na stabljici krizanteme na biljkama Dendranthema (DC.) Des Moul. i Lycopersicon lycopersicum (L.) Karsten ex Farw.; Scrobipalpopsis solanivora (Povolny) na gomoljima biljke Solanum tuberosum L. i Stegophora ulmea (Schweinitz: Fries) Sydow & Sydow na biljkama Ulmus L. i Zelkova L., namijenjenih sadnji, osim sjemena. Pored toga, daljnje širenje biljke Paysandisia archon (Burmeister), pronađene na nekim područjima Zajednice na 11 rodova Palmae i pod službenom kontrolom, potrebno je ograničiti zbog istih razloga.

               (4)

               Nazive Saissetia nigra (Nietm.) i Diabrotica virgifera Le Conte treba izmijeniti u skladu s revidiranim znanstvenim nazivima tih organizama. Saissetia nigra (Nietm.) postala je Parasaissetia nigra (Nietner). Diabrotica virgifera Le Conte je podijeljena u dvije podvrste, odnosno podvrstu Diabrotica virgifera virgifera Le Conte, koja postoji u nekim područjima u Zajednici i podvrstu Diabrotica virgifera zeae Krysan & Smith, koja ne postoji u Zajednici.

               (5)

               Stoga treba izmijeniti popis tih organizama u prilozima I. i II. Direktivi 2000/29/EZ.

               (6)

               Slijedom toga, treba izmijeniti odgovarajuće zahtjeve u prilozima IV. i V. Direktivi 2000/29/EZ za uvoz i promet biljaka domaćina štetnih organizama iz priloga I. i II. kako bi se u obzir uzeli izmijenjeni popisi u prilozima I. i II.

               (7)

               Oznaku KN za drvo Acer saccharum Marsh. u Prilogu V. dijelu B treba ažurirati radi popunjavanja popisa oznaka KN za drvo koje podliježe kontroli uvoza.

               (8)

               Priloge I., II., IV. i V. Direktivi 2000/29/EZ treba stoga na odgovarajući način izmijeniti.

               (9)

               Mjere predviđene u ovoj Direktivi u skladu su s mišljenjem Stalnog odbora za biljno zdravstvo,

         DONIJELA JE OVU DIREKTIVU:
   Članak 1.
   Prilozi I., II., IV. i V. Direktivi 2000/29/EZ mijenjaju se u skladu s tekstom u Prilogu ovoj Direktivi.
   Članak 2.
   1.   Države članice donose i objavljuju zakone i druge propise potrebne za usklađivanje s ovom Direktivom najkasnije do 31. ožujka 2009. One Komisiji odmah dostavljaju tekst tih odredaba i korelacijsku tablicu između tih odredaba i ove Direktive.
   One primjenjuju te odredbe od 1. travnja 2009.
   Kada države članice donose ove odredbe, te odredbe prilikom njihove službene objave sadrže uputu na ovu Direktivu ili se uz njih navodi takva uputa. Države članice određuju načine tog upućivanja.
   2.   Države članice Komisiji dostavljaju tekst glavnih odredaba nacionalnog prava koje donesu u području na koje se odnosi ova Direktiva.
   Članak 3.
   Ova Direktiva stupa na snagu dvadesetog dana od dana objave u Službenom listu Europske unije.

   Članak 4.
   Ova je Direktiva upućena državama članicama.

      Sastavljeno u Bruxellesu 10. veljače 2009.

            Za Komisiju

         Androulla VASSILIOU

            Članica Komisije

      (1)  SL L 169, 10.7.2000., str. 1.
   PRILOG
   Prilozi I., II., IV. i V. Direktivi 2000/29/EZ mijenjaju se kako slijedi:

               1.

               U Prilogu I., dio A mijenja se kako slijedi:

                           (a)

                           u rubrici (a) odjeljka I.:

                                       i.

                                       nakon točke 10. umeće se sljedeća točka 10.0.:

                                                   „10.0.

                                                      Dendrolimus sibiricus Tschetverikov”;

                                       ii.

                                       točka 10.4. zamjenjuje se sljedećim:

                                                   „10.4.

                                                      Diabrotica virgifera zeae Krysan & Smith”;

                                       iii.

                                       nakon točke 19. umeće se sljedeća točka 19.1.:

                                                   „19.1.

                                                      Rhynchophorus palmarum (L.)”;

                           (b)

                           u rubrici (a) odjeljka II., ispred točke 1. umeće se sljedeća točka 0.1.:

                                       „0.1.

                                          Diabrotica virgifera virgifera Le Conte”.

               2.

               U Prilogu II., dio A mijenja se kako slijedi:

                           (a)

                           u rubrici (a) odjeljka I.:

                                       i.

                                       nakon točke 1. umeće se sljedeća točka 1.1:

                                                               „1.1.

                                                                  Agrilus planipennis Fairmaire

                                                   Biljke namijenjene sadnji, osim biljaka u kulturama tkiva i sjemenu, drvetu i kori Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc., podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a”;

                                       ii.

                                       točka 24. se briše;

                                       iii.

                                       nakon točke 28. umeće se sljedeća točka 28.1.:

                                                               „28.1.

                                                                  Scrobipalpopsis solanivora Povolny

                                                   Gomolji Solanum tuberosum L.”;

                           (b)

                           u rubrici (c) odjeljka I., nakon točke 14. umeće se sljedeća točka 14.1.:

                                                   „14.1.

                                                      Stegophora ulmea (Schweinitz: Fries) Sydow & Sydow

                                       Biljke Ulmus L. i Zelkova L., namijenjene sadnji, osim sjemena”;

                           (c)

                           u rubrici (d) odjeljka I. nakon točke 5. umeće se sljedeća točka 5.1.:

                                                   „5.1.

                                                   Virus nekroze na stabljici krizanteme

                                       Biljke Dendranthema (DC.) Des Moul. i Lycopersicon lycopersicon (L.) Karsten ex Farw., namijenjene sadnji, osim sjemena”;

                           (d)

                           u rubrici (a) odjeljka II:

                                       i.

                                       nakon točke 6.2. umeće se sljedeća točka 6.3.:

                                                               „6.3.

                                                                  Parasaissetia nigra (Nietner)

                                                   Biljke Citrus L., Fotunella Swingle, Poncirus Raf., i njihovi hibridi, osim plodova i sjemena”;

                                       ii.

                                       nakon točke 9. umeće se sljedeća točka 10.:

                                                               „10.

                                                                  Paysandisia archon (Burmeister)

                                                   Biljke iz porodice Palmae, namijenjene sadnji, s promjerom debla pri podnožju većim od 5 cm i koje pripadaju sljedećim rodovima: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.”

               3.

               U Prilogu IV., dijelu A, odjeljak I. mijenja se kako slijedi:

                           (a)

                           nakon točke 2.2. umeću se sljedeće točke 2.3., 2.4. i 2.5.:

                                                   „2.3.

                                                   Bez obzira na to jesu li navedene među oznakama KN u Prilogu V. dijelu B, drvo Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc. osim u obliku

                                                               —

                                                               iverja dobivenog u cijelosti ili djelomično od tog drveća,

                                                               —

                                                               materijala za pakiranje od drveta, u obliku sanduka, kutija, gajbi, bubnjeva i slične ambalaže, palete, sandučastih paleta (boks-paleta) i ostalih podloga za utovar, drvenih okvira za palete koji se stvarno koriste u prijevozu predmeta svih vrsta,

                                                               —

                                                               drveta koje se koristi za zaglavljivanje ili podupiranje tereta koji nije od drveta,

                                                         ali uključujući drvo koje nije zadržalo svoju prirodno okruglu površinu, podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a

                                       Službena izjava da je drvo:

                                                   (a)

                                                   podrijetlom iz područja koje je nacionalna organizacija za zaštitu bilja u zemlji izvoza proglasila slobodnim od insekta Agrilus planipennis Fairmaire u skladu s mjerodavnim Međunarodnim normama za fitosanitarne mjere; ili

                                                   (b)

                                                   četvrtasto tesano kako bi se u potpunosti uklonila okrugla površina.

                                                   2.4.

                                                   Bez obzira na to nalaze li se na popisu među oznakama KN u Prilogu V., dijelu B, drvo u obliku iverja dobivenog u cijelosti ili djelomično od Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc. podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a

                                       Službena izjava da je drvo:

                                                   (a)

                                                   podrijetlom iz područja koje je nacionalna organizacija za zaštitu bilja u zemlji izvoza proglasila slobodnim od insekta Agrilus planipennis Fairmaire u skladu s mjerodavnim Međunarodnim normama za fitosanitarne mjere; ili

                                                   (b)

                                                   obrađeno u komade čija debljina i širina ne prelazi 2,5 cm.

                                                   2.5.

                                                   Izolirana kora drveta Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc. podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a

                                       Službena izjava da je izolirana kora:

                                                   (a)

                                                   podrijetlom iz područja koje je nacionalna organizacija za zaštitu bilja u zemlji izvoza proglasila slobodnim od insekta Agrilus planipennis Fairmaire u skladu s mjerodavnim Međunarodnim normama za fitosanitarne mjere; ili

                                                   (b)

                                                   obrađena u komade čija debljina i širina ne prelazi 2,5 cm.”;

                           (b)

                           nakon točke 11.3. umeće se sljedeća točka 11.4.:

                                                   „11.4.

                                                   Biljke namijenjene sadnji, osim biljaka u kulturama tkiva i sjemenu Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc., podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a

                                       Službena izjava da su biljke:

                                                   (a)

                                                   uzgojene tijekom njihovog čitavog životnog vijeka u području koje je nacionalna organizacija za zaštitu bilja proglasila slobodnim od insekta Agrilus planipennis Fairmaire u skladu s mjerodavnim Međunarodnim normama za fitosanitarne mjere; ili

                                                   (b)

                                                   u razdoblju od najmanje dvije godine prije izvoza uzgojene na mjestu proizvodnje na kojima nije uočeno postojanje insekta Agrilus planipennis Fairmaire tijekom dva službena kontrolna pregleda godišnje, koje su izveli odgovarajući timovi, uključujući i razdoblje neposredno prije izvoza.”;

                           (c)

                           tekst u desnom stupcu točke 14. mijenja se kako slijedi: „Ne dovodeći u pitanje odredbe koje se primjenjuju na biljke iz Priloga IV. dijela A odjeljka I. točke 11.4., službena izjava da na mjestu proizvodnje ili njegovoj neposrednoj blizini nisu bili uočeni znakovi mikoplazme nekroze Elm phlöem od početka posljednjeg završenog vegetacijskog ciklusa.”;

                           (d)

                           nakon točke 25.4. umeću se sljedeće točke 25.4.1. i 25.4.2.:

                                                   „25.4.1.

                                                   Gomolji biljke Solanum tuberosum L., osim onih namijenjenih sadnji

                                       Ne dovodeći u pitanje odredbe koje se primjenjuju na gomolje navedene u Prilogu III. dijelu A točki 12. i Prilogu IV. dijelu A odjeljku I. točkama 25.1., 25.2. i 25.3. službena izjava da su gomolji podrijetlom iz područja na kojem pojavljivanje bakterije Pseudomonas solanacearum (Smith) Smith nije poznato.

                                                   25.4.2.

                                                   Gomolji biljke Solanum tuberosum L.

                                       Ne dovodeći u pitanje odredbe koje se primjenjuju na gomolje navedene u Prilogu III. dijelu A točkama 10., 11. i 12. i Prilogu IV. dijelu A odjeljku I. točkama 25.1., 25.2., 25.3., 25.4. i 25.4.1., službena izjava da su

                                                   (a)

                                                   gomolji podrijetlom iz zemlje u kojoj pojavljivanje insekta Scrobipalpopsis solanivora Povolny nije poznato; ili

                                                   (b)

                                                   gomolji podrijetlom iz područja koje je nacionalna organizacija za zaštitu bilja proglasila slobodnim od insekta Scrobipalpopsis solanivora Povolny u skladu s mjerodavnim Međunarodnim normama za fitosanitarne mjere.”;

                           (e)

                           točka 25.8. se briše;

                           (f)

                           nakon točke 28. umeće se sljedeća točka 28.1.:

                                                   „28.1.

                                                   Biljke Dendranthema (DC.) Des Moul. i Lycopersicon lycopersicum (L.) Karsten ex Farw. namijenjeni za sadnju, osim sjemena

                                       Ne dovodeći u pitanje zahtjeve koje se primjenjuju na biljke navedene u Prilogu III. dijelu A, točki 13., Prilogu IV. dijelu A, odjeljku I. točkama 25.5., 25.6., 25.7., 27.1., 27.2. i 28., službena izjava da su:

                                                   (a)

                                                   biljke uzgojene tijekom njihovog čitavog životnog vijeka u području koje je slobodno od virusa nekroze na stabljici krizanteme; ili

                                                   (b)

                                                   biljke uzgojene tijekom njihovog čitavog životnog vijeka u području koje je nacionalna organizacija za zaštitu bilja u zemlji izvoza proglasila slobodnim od virusa nekroze na stabljici krizanteme u skladu s mjerodavnim Međunarodnim normama za fitosanitarne mjere; ili

                                                   (c)

                                                   biljke uzgojene tijekom njihovog čitavog životnog vijeka na mjestu proizvodnje koje je proglašeno slobodnim od virusa nekroze na stabljici krizanteme, što je potvrđeno službenim kontrolnim pregledima i, prema potrebi, ispitivanjima.”;

                           (g)

                           nakon točke 37. umeće se sljedeća točka 37.1.:

                                                   „37.1.

                                                   Biljke iz porodice Palmae, namijenjene sadnji, s promjerom debla pri podnožju većim od 5 cm i koje pripadaju sljedećim rodovima: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.

                                       Ne dovodeći u pitanje zabrane koje se primjenjuju na biljke navedene u Prilogu III. dijelu A točki 17. i zahtjeve navedene u Prilogu IV. dijelu A odjeljku I. točki 37., službena izjava da su:

                                                   (a)

                                                   uzgojene tijekom njihovog čitavog životnog vijeka u zemlji u kojoj nije poznato pojavljivanje insekta Paysandisia archon (Burmeister); ili

                                                   (b)

                                                   uzgojene tijekom njihovog čitavog životnog vijeka u području koje je nacionalna organizacija za zaštitu bilja proglasila slobodnim od insekta Paysandisia archon (Burmeister) u skladu s mjerodavnim Međunarodnim normama za fitosanitarne mjere; ili

                                                   (c)

                                                   tijekom najmanje dvije godine prije izvoza uzgajane na mjestu proizvodnje:

                                                               —

                                                               koje je registrirano i pod nadzorom nacionalne organizacije za zaštitu bilja u zemlji podrijetla, i

                                                               —

                                                               u slučaju kada su biljke stavljene na mjesto s potpunom fizičkom zaštitom od unošenja insekta Paysandisia archon (Burmeister) ili su provedene odgovarajuća preventivna tretiranja, i

                                                               —

                                                               u slučaju kada tijekom tri službena kontrolna pregleda godišnje, koja su provedena u odgovarajuće vrijeme, uključujući razdoblje neposredno prije izvoza, nisu uočeni znakovi postojanja insekta Paysandisia archon (Burmeister).”

               4.

               U Prilogu IV. dijelu A odjeljku II. nakon točke 19. umeće se sljedeća točka 19.1.:

                                       „19.1.

                                       Biljke iz porodice Palmae, namijenjene sadnji, s promjerom debla pri podnožju većim od 5 cm i koje pripadaju sljedećim rodovima: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.

                           Službena izjava da su biljke:

                                       (a)

                                       uzgojene tijekom njihovog čitavog životnog vijeka u području koje je nacionalna organizacija za zaštitu biljaka proglasila slobodnom od insekta Paysandisia archon (Burmeister) u skladu s mjerodavnim Međunarodnim normama za fitosanitarne mjere; ili

                                       (b)

                                       tijekom najmanje dvije godine prije izvoza uzgajane na mjestu proizvodnje:

                                                   —

                                                   koje je registrirano i pod nadzorom nadležnog službenog tijela u državi članici podrijetla, i

                                                   —

                                                   u slučaju kada su biljke stavljene na mjesto s potpunom fizičkom zaštitom od unošenja insekta Paysandisia archon (Burmeister) ili su provedene odgovarajuća preventivna tretiranja, i

                                                   —

                                                   u slučaju kada tijekom tri službena kontrolna pregleda godišnje, koja su provedena u odgovarajuće vrijeme, nisu uočeni znakovi postojanja insekta Paysandisia archon (Burmeister).”

               5.

               Prilog V. mijenja se kako slijedi:

                           (a)

                           U odjeljku I. dijela A, nakon točke 2.3. umeće se sljedeća točka 2.3.1.:

                                       „2.3.1.

                                       Biljke iz porodice Palmae, namijenjene sadnji, s promjerom debla pri podnožju većim od 5 cm i koje pripadaju sljedećim rodovima: Brahea Mart., Butia Becc., Chamaerops L., Jubaea Kunth, Livistona R. Br., Phoenix L., Sabal Adans., Syagrus Mart., Trachycarpus H. Wendl., Trithrinax Mart., Washingtonia Raf.”;

                           (b)

                           Odjeljak I. dijela B mijenja se kako slijedi:

                                       i.

                                       točki 5. dodaje se sljedeća treća alineja:

                                                   „—

                                                      Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc., podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a.”;

                                       ii.

                                       točki 6. podtočki (a) dodaje se sljedeća šesta alineja:

                                                   „—

                                                      Fraxinus L., Juglans mandshurica Maxim., Ulmus davidiana Planch., Ulmus parvifolia Jacq. i Pterocarya rhoifolia Siebold & Zucc., uključujući drvo koje nije zadržalo svoju prirodnu okruglu površinu, podrijetlom iz Kanade, Kine, Japana, Mongolije, Republike Koreje, Rusije, Tajvana i SAD-a.”;

                                       iii.

                                       u točki 6. podtočki (b), odjeljak

                                                   „ex 4407 99

                                                   Necrnogorično drvo (osim tropskog drveta navedenog u napomeni 1. za podbrojeve uz poglavlje 44. ili drugo tropsko drvo, hrast (Quercus spp.) ili bukva (Fagus spp.)) obrađeno po dužini piljenjem ili glodanjem, rezano ili ljušteno, neovisno je li blanjano, brušeno ili spojeno na krajevima ili ne, debljine veće od 6 mm”

                                             briše se i zamjenjuje sljedećim:

                                                   „ex 4407 93

                                                   Drvo Acer saccharum Marsh, obrađeno po dužini piljenjem ili glodanjem, rezano ili ljušteno, neovisno je li blanjano, brušeno ili spojeno na krajevima ili ne, debljine veće od 6 mm

                                                   4407 95

                                                   Drvo jasena (Fraxinus spp.) obrađeno po dužini piljenjem ili glodanjem, rezano ili ljušteno, neovisno je li blanjano, brušeno ili spojeno na krajevima ili ne, debljine veće od 6 mm

                                                   ex 4407 99

                                                   Necrnogorično drvo (osim tropskog drveta navedenog u napomeni 1. za podbrojeve uz poglavlje 44. ili drugo tropsko drvo, hrast (Quercus spp.), bukva (Fagus spp.), javor (Acer spp.), trešnja (Prunus spp.) ili jasen (Fraxinus spp.)) obrađeno po dužini piljenjem ili glodanjem, rezano ili ljušteno, neovisno je li blanjano, brušeno ili spojeno na krajevima ili ne, debljine veće od 6 mm”


title: Direktiva Vijeća 2000/79/EZ od 27. studenoga 2000. o Europskom sporazumu o organizaciji radnog vremena mobilnog osoblja u civilnom zrakoplovstvu, koji su sklopili Udruga europskih zračnih prijevoznika (AEA), Udruženje europskih radnika u prometu (ETF), Europska udruga osoblja pilotskih kabina (ECA), Udruga europskih regionalnih zračnih prijevoznika (ERA) i Međunarodna udruga zračnih prijevoznika (IACA)  Tekst značajan za EGP

text:
               05/Sv. 005

               HR

               Službeni list Europske unije

               173

         32000L0079

               L 302/57

               SLUŽBENI LIST EUROPSKE UNIJE

               27.11.2000.

      DIREKTIVA VIJEĆA 2000/79/EZ
   od 27. studenoga 2000.
   o Europskom sporazumu o organizaciji radnog vremena mobilnog osoblja u civilnom zrakoplovstvu, koji su sklopili Udruga europskih zračnih prijevoznika (AEA), Udruženje europskih radnika u prometu (ETF), Europska udruga osoblja pilotskih kabina (ECA), Udruga europskih regionalnih zračnih prijevoznika (ERA) i Međunarodna udruga zračnih prijevoznika (IACA)
   (Tekst značajan za EGP)
   VIJEĆE EUROPSKE UNIJE,
   uzimajući u obzir Ugovor o osnivanju Europske zajednice, a posebno njegov članak 139. stavak 2.,
   uzimajući u obzir prijedlog Komisije,
   budući da:

               (1)

               U skladu s člankom 139. stavkom 2. Ugovora, socijalni partneri mogu zajednički zatražiti da se sporazumi sklopljeni na razini Zajednice provedu odlukom Vijeća, na prijedlog Komisije.

               (2)

               Vijeće je donijelo Direktivu 93/104/EZ (1) o određenim pitanjima organizacije radnog vremena. Civilno zrakoplovstvo je jedno od područja i djelatnosti, koje su isključene iz područja primjene te Direktive. Europski parlament i Vijeće donijeli su Direktivu 2000/34/EZ o izmjeni Direktive 93/104/EZ, kako bi se obuhvatila područja i djelatnosti koje su ranije bile isključene.

               (3)

               U skladu s člankom 138. stavkom 2. Ugovora, Komisija se savjetovala sa socijalnim partnerima o mogućem smjeru djelovanja Zajednice s obzirom na područja i djelatnosti isključene iz Direktive 93/104/EZ.

               (4)

               Komisija je nakon tog savjetovanja utvrdila da je poželjno djelovanje Zajednice te se, u skladu s člankom 138. stavkom 3. Ugovora, ponovno savjetovala sa socijalnim partnerima na razini Zajednice o sadržaju planiranog prijedloga.

               (5)

               Udruga europskih zračnih prijevoznika (AEA), Europsko udruženje radnika u prometu (ETF), Europska udruga osoblja pilotskih kabina (ECA), Udruga europskih regionalnih zračnih prijevoznika (ERA) i Međunarodna udruga zračnih prijevoznika (IACA) obavijestili su Komisiju da žele započeti pregovore u skladu s člankom 138. stavkom 4. Ugovora.

               (6)

               Navedene organizacije sklopile su 22. ožujka 2000. Europski sporazum o organizaciji radnog vremena mobilnog osoblja u civilnom zrakoplovstvu.

               (7)

               U tom Sporazumu stranke su uputile zajednički zahtjev Komisiji za provedbu Sporazuma odlukom Vijeća na prijedlog Komisije, u skladu s člankom 139. stavkom 2. Ugovora.

               (8)

               U ovoj Direktivi i Sporazumu utvrđeni su specifičniji zahtjevi u smislu članka 14. Direktive 93/104/EZ u pogledu organizacije radnog vremena mobilnog osoblja u civilnom zrakoplovstvu

               (9)

               Prema definiciji iz članka 2. stavka 7. Direktive 93/104/EZ, mobilni radnici su radnici zaposleni kao članovi zrakoplovnog osoblja ili posade u poduzeću koje se bavi prijevozom putnika ili robe u cestovnom, zračnom ili u prometu unutarnjim plovnim putovima.

               (10)

               U smislu članka 249. Ugovora, direktiva je primjeren instrument za provedbu Sporazuma.

               (11)

               S obzirom na visok stupanj povezanosti unutar sektora civilnog zrakoplovstva i uvjeta tržišnoga natjecanja koji vladaju u njemu, države članice ne mogu dostatno ostvariti ciljeve ove Direktive u pogledu zaštite zdravlja i sigurnosti radnika te je stoga potrebno djelovanje Zajednice, u skladu s načelom supsidijarnosti utvrđenim u članku 5. Ugovora. Ova Direktiva ne prelazi ono što je potrebno za ostvarivanje tih ciljeva.

               (12)

               Ova Direktiva državama članicama ostavlja slobodu da pojmove iz Sporazuma, koji u njemu nisu izričito definirani, definiraju u skladu s nacionalnim zakonodavstvom i praksom, kao i u slučaju drugih direktiva iz područja socijalne politike u kojima se koriste slični pojmovi, pod uvjetom da su te definicije u skladu s odredbama Sporazuma.

               (13)

               Komisija je izradila prijedlog direktive u skladu sa svojom Komunikacijom od 20. svibnja 1998.„Prilagođavanje i promicanje socijalnoga dijaloga na razini Zajednice”, uzimajući u obzir reprezentativnost stranaka potpisnica i zakonitost svakog članka Sporazuma. Stranke potpisnice zajedno odgovarajuće predstavljaju posadu zrakoplova zaposlenu u poduzeću koje se bavi prijevozom putnika, odnosno robe u civilnom zrakoplovstvu.

               (14)

               Komisija je prijedlog direktive izradila u skladu s člankom 137. stavkom 2. Ugovora, kojim je predviđeno da direktive u području socijalne politike „neće sadržavati upravna, financijska i pravna ograničenja kojima bi se otežavalo osnivanje i razvoj malih i srednjih poduzeća”.

               (15)

               U ovoj Direktivi i u Sporazumu utvrđuju se minimalni standardi. Države članice i/ili socijalni partneri mogu zadržati ili donijeti povoljnije odredbe.

               (16)

               Provedba ove Direktive ne bi smjela služiti kao opravdanje za bilo kakav pomak unazad u odnosu na postojeće stanje u državama članicama.

               (17)

               Komisija je obavijestila Europski parlament, Gospodarski i socijalni odbor te Odbor regija i poslala im tekst svog prijedloga direktive u koji je uključen Sporazum.

               (18)

               Europski parlament je 3. listopada 2000. donio Rezoluciju o okvirnom sporazumu socijalnih partnera.

               (19)

               Provedbom Sporazuma doprinosi se ostvarivanju ciljeva iz članka 136. Ugovora,

         DONIJELO JE OVU DIREKTIVU:
   Članak 1.
   Ova se Direktiva donosi u svrhu provedbe Europskog sporazuma o organizaciji radnog vremena mobilnog osoblja u civilnom zrakoplovstvu, koji je sklopljen 22. ožujka 2000. između organizacija koje zastupaju socijalne partnere u području civilnog zrakoplovstva: Udruga europskih zračnih prijevoznika (AEA), Udruženje europskih radnika u prometu (ETF), Europska udruga osoblja pilotskih kabina (ECA), Udruga europskih regionalnih zračnih prijevoznika (ERA) i Međunarodna udruga zračnih prijevoznika (IACA).
   Tekst Sporazuma sadržan je u Prilogu.
   Članak 2.
   1.   Države članice mogu zadržati, odnosno donijeti odredbe koje su povoljnije od odredaba utvrđenih u ovoj Direktivi.
   2.   Provedba ove Direktive ne smije ni u kom slučaju predstavljati dostatan temelj za opravdanje smanjenja opće razine zaštite radnika u područjima obuhvaćenim ovom Direktivom. Ovo ne dovodi u pitanje prava država članica i/ili socijalnih partnera da u slučaju promijenjenih okolnosti utvrde zakonodavna, regulatorna, odnosno ugovorna rješenja različita od onih koja vrijede u trenutku donošenja ove Direktive, pod uvjetom da pritom poštuju minimalne standarde utvrđene u ovoj Direktivi.
   Članak 3.
   Države članice donose zakone i druge propise potrebne za usklađivanje s ovom Direktivom najkasnije do 1. prosinca 2003. ili osiguravaju da najkasnije do toga datuma socijalni partneri sporazumno uvedu potrebne mjere. Države članice poduzimaju sve potrebne mjere kako bi u svakom trenutku mogle zajamčiti ostvarivanje rezultata predviđenih ovom Direktivom. One o tome odmah obavješćuju Komisiju.
   Kada države članice donose ove mjere, te mjere prilikom njihove službene objave sadržavaju uputu na ovu Direktivu ili se uz njih navodi takva uputa. Načine tog upućivanja određuju države članice.
   Članak 4.
   Ova Direktiva stupa na snagu na dan objave u Službenom listu Europskih zajednica.
   Članak 5.
   Ova je Direktiva upućena državama članicama.

      Sastavljeno u Bruxellesu 27. studenoga 2000.

            Za Vijeće

            Predsjednik

         É. GUIGOU

      (1)  SL L 307, 13.12.1993., str. 18. Direktiva kako je izmijenjena Direktivom 2000/34/EZ (SL L 195, 1.8.2000., str. 41.).
   PRILOG

      Europski sporazum o organizaciji radnog vremena mobilnog osoblja u civilnom zrakoplovstvu, koji su sklopili Udruga europskih zračnih prijevoznika (AEA), Udruženje europskih radnika u prometu (ETF), Europska udruga osoblja pilotskih kabina (ECA), Udruga europskih regionalnih zračnih prijevoznika (ERA) i Međunarodna udruga zračnih prijevoznika (IACA)

      uzimajući u obzir Ugovor o osnivanju Europske zajednice, a posebno njegov članak 138. i članak 139. stavak 2.,
      uzimajući u obzir činjenicu da je u članku 139. stavku 2. Ugovora predviđeno da se sporazumi sklopljeni na europskoj razini mogu na zajednički zahtjev stranaka potpisnica provesti odlukom Vijeća, na prijedlog Komisije,
      uzimajući u obzir činjenicu da stranke potpisnice ovime podnose takav zahtjev,
      uzimajući u obzir činjenicu da stranke potpisnice smatraju kako odredbe ovog Sporazuma predstavljaju „specifičnije zahtjeve” u smislu članka 14. Direktive Vijeća 93/104/EZ, tako da se odredbe te Direktive ne bi trebale primijeniti,
      STRANKE POTPISNICE SU SE SPORAZUMJELE:
      Članak 1.
      1.   Sporazum se primjenjuje na radno vrijeme mobilnog osoblja u civilnom zrakoplovstvu.
      2.   U njemu se utvrđuju specifičniji zahtjevi u smislu članka 14. Direktive Vijeća 93/104/EZ u pogledu organizacije radnog vremena mobilnog osoblja u civilnom zrakoplovstvu.
      Članak 2.
      1.   „Radno vrijeme” znači svako vrijeme tijekom kojeg radnik radi, nalazi se na raspolaganju poslodavcu i obavlja svoju djelatnost ili dužnosti u skladu s nacionalnim zakonodavstvom i/ili praksom.
      2.   „Mobilno osoblje u civilnom zrakoplovstvu” znači članovi posade civilnog zrakoplova zaposleni u poduzeću s poslovnim nastanom u državi članici.
      3.   „Vrijeme leta” znači vrijeme od trenutka kad se zrakoplov prvi put pokrene s parkirnog mjesta s ciljem polijetanja do trenutka potpunog zaustavljanja zrakoplova na određenom parkirnom položaju i gašenja svih motora.
      Članak 3.
      1.   Mobilno osoblje u civilnom zrakoplovstvu ima pravo na plaćeni godišnji odmor u trajanju od najmanje četiri tjedna, u skladu s uvjetima za stjecanje prava na godišnji odmor i odobravanje godišnjeg odmora koji su predviđeni u nacionalnom zakonodavstvu i/ili praksi.
      2.   Najkraće vrijeme plaćenoga godišnjeg odmora ne smije se zamijeniti novčanom naknadom, osim u slučaju prestanka radnog odnosa.
      Članak 4.

                  1.

                              (a)

                              Mobilno osoblje u civilnom zrakoplovstvu ima pravo na besplatno utvrđivanje zdravstvene sposobnosti prije prijema u službu i nakon toga u redovitim razmacima.

                              (b)

                              Ako član mobilnog osoblja u civilnom zrakoplovstvu ima zdravstvene teškoće za koje je potvrđeno da su povezane s noćnim radom, on se, kad god je to moguće, premješta na druge odgovarajuće mobilne ili nemobilne poslove u dnevnoj smjeni za koje je sposoban.

            2.   Besplatno utvrđivanje zdravstvene sposobnosti iz stavka 1. točke (a) podliježe čuvanju liječničke tajne.
      3.   Besplatno utvrđivanje zdravstvene sposobnosti iz stavka 1. točke (a) može se provesti unutar nacionalnog zdravstvenog sustava.
      Članak 5.
      1.   Mobilno osoblje u civilnom zrakoplovstvu uživa sigurnosnu i zdravstvenu zaštitu primjerenu poslu koji obavlja.
      2.   Za potrebe zaštite zdravlja i sigurnosti, mobilnom osoblju u civilnom zrakoplovstvu u svakom su trenutku raspoložive odgovarajuće zaštitne i preventivne usluge i objekti, odnosno pogodnosti.
      Članak 6.
      Poduzimaju se potrebne mjere kako bi se osiguralo da poslodavac koji namjerava organizirati rad prema određenom obrascu uzme u obzir opće načelo prilagodbe rada radnicima.
      Članak 7.
      Nadležnim tijelima se na njihov zahtjev pružaju informacije o posebnim obrascima rada mobilnog osoblja u civilnom zrakoplovstvu.
      Članak 8.
      1.   Radno vrijeme treba promatrati ne dovodeći u pitanje buduće zakonodavstvo Zajednice u području ograničenja vremena letačke dužnosti i vremena dužnosti, odnosno zahtjeve u pogledu dnevnog odmora te u vezi s nacionalnim zakonodavstvom u tom području, koje je potrebno uzeti u obzir kod svih povezanih pitanja.
      2.   Najduže radno vrijeme, uključujući određeno vrijeme dežurstva utvrđeno primjenljivim pravom, ne smije prelaziti 2 000 sati godišnje, pri čemu je vrijeme leta ograničeno na 900 sati.
      3.   Najduže godišnje radno vrijeme mora se što ravnomjernije rasporediti tijekom godine.
      Članak 9.
      Ne dovodeći u pitanje članak 3., mobilnom osoblju u civilnom zrakoplovstvu daju se slobodni dani, bez radnih obaveza i dežurstava, o kojima se unaprijed obavještava, kako slijedi:

                  (a)

                  najmanje sedam lokalnih dana u svakom kalendarskom mjesecu, koji mogu obuhvaćati vrijeme odmora predviđeno zakonom;

                  (b)

                  najmanje 96 lokalnih dana u svakoj kalendarskoj godini, koji mogu obuhvaćati vrijeme odmora predviđeno zakonom.

            Članak 10.
      Stranke razmatraju gornje odredbe dvije godine nakon isteka roka provedbe, utvrđenog u odluci Vijeća kojom se provodi ovaj Sporazum.

         Bruxelles, 22. ožujka 2000.

               Udruga europskih zračnih prijevoznika (AEA)

            Karl-Heinz Neumeister, glavni tajnik
            Manfred Merz, potpredsjedatelj Odbora za socijalna pitanja AEA-a, predsjedatelj pregovaračkog tima

               Udruženje europskih radnika u prometu (ETF)

            Brenda O’Brien, pomoćnica glavnog tajnika
            Betty Lecouturier, predsjednica, Odbor za kabinsko osoblje
            Bent Gehlsen, član pregovaračke skupine, Odbor za kabinsko osoblje

               Europska udruga osoblja pilotskih kabina (ECA)

            kapetan Francesco Gentile, predsjedatelj
            kapetan Bill Archer, potpredsjedatelj
            Giancarlo Crivellaro, glavni tajnik

               Udruga europskih regionalnih zračnih prijevoznika (ERA)

            Mike Ambrose, glavni direktor

               Međunarodna udruga zračnih prijevoznika (IACA)

            Marc Frisque, glavni direktor
            Allan Brown, ravnatelj, Odjel za politiku zračnog prometa i zrakoplovnu industriju